CELEX: E2013P0023
Language: el
Date: 2013-10-21 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Verwaltungsgerichtshof, Fürstentum Liechtenstein με ημερομηνία 21 Οκτωβρίου 2013 στην υπόθεση της Ελληνικής Επιτροπής Κεφαλαιαγοράς (Υπόθεση E-23/13)

20.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 81/11
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από το Verwaltungsgerichtshof, Fürstentum Liechtenstein με ημερομηνία 21 Οκτωβρίου 2013 στην υπόθεση της Ελληνικής Επιτροπής Κεφαλαιαγοράς
   (Υπόθεση E-23/13)
   2014/C 81/10
   Με επιστολή της 21ης Οκτωβρίου 2013, το Verwaltungsgerichtshof, Fürstentum Liechtenstein (διοικητικό εφετείο του Πριγκιπάτου του Λιχτενστάιν) υπέβαλε αίτηση προς το Δικαστήριο της ΕΖΕΣ, η οποία καταχωρίστηκε στη Γραμματεία του Δικαστηρίου στις 25 Οκτωβρίου 2013, για την έκδοση συμβουλευτικής γνώμης στην υπόθεση της Ελληνικής Επιτροπής Κεφαλαιαγοράς, σχετικά με το ακόλουθο ερώτημα:
   Είναι υποχρεωμένη αρμόδια αρχή η οποία υποβάλλει αίτηση παροχής πληροφοριών σε αρμόδια αρχή άλλου κράτους μέλους σύμφωνα με το άρθρο 16 της οδηγίας 2003/6/ΕΚ, να προσδιορίζει στην αίτησή της τα πραγματικά περιστατικά που γεννούν υπόνοιες περί παραβιάσεως της απαγορεύσεως των πράξεων προσώπων που κατέχουν εμπιστευτικές πληροφορίες και των πράξεων χειραγώγησης της αγοράς;